Document ID: /roh_data/filtered/fineweb-2-filterrobots_roh.jsonl.gz/8041

La raschun sajan sbagls critics che sajan cumparids en il rom d'in test public tras hackers. Quai han annunzià la Chanzlia federala e la Posta svizra. Il sbagl che è vegnì constatà pertutga la pussaivladad per ils votants da controllar sch’il sistem ha registrà correctamain lur vusch. Quai saja ina cumponenta-clav dal sistem, hai num en la communicaziun.
Spetgar giu l'analisa
Il sistem dad e-voting da la Posta dovran fin uss ils chantuns Basilea-Citad, Friburg, Neuchâtel e Turgovia. Betg pertutgà è il sistem dad e-voting ch'il chantun Genevra metta a disposiziun. Per il project dad e-voting dal Grischun muntia quai da spetgar giu l'analisa che la Chanzlia federala fa anc, uschia la chanzlia chantunala.
RR novitads 14:00